Document ID: 32010R0411

REGOLAMENT TAL-KUMMISSJONI (UE) Nru 411/2010
tal-10 ta' Mejju 2010
li jemenda r-Regolament tal-Kunsill (KE) Nru 194/2008 li jġedded u jsaħħaħ il-miżuri restrittivi fir-rigward ta’ Burma/il-Mjanmar
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 194/2008 tal-25 ta’ Frar 2008 li jġedded u jsaħħaħ il-miżuri restrittivi fir-rigward ta’ Burma/il-Myanmar u li jħassar ir-Regolament (KE) Nru 817/2006 (1) u b’mod partikolari l-Artikolu 18(1)(b) tiegħu
Billi:
(1)
L-Anness VI tar-Regolament (KE) Nru 194/2008 jelenka l-persuni, l-gruppi u l-entitajiet koperti bl-iffriżar ta' fondi u riżorsi ekonomiċi skont dak ir-Regolament.
(2)
L-Anness VII tar-Regolment (KE) Nru 194/2008 jelenka l-impriżi li huma proprjetà tal-Gvern ta’ Burma/il-Mjanmar jew minn membri jew persuni assoċjati magħhom, kif ukoll jekk huma kkontrollati minnhom, suġġetti għal restrizzjonijiet fuq l-investiment taħt dak ir-Regolament.
(3)
Id-Deċiżjoni tal-Kunsill 2010/232/PESK tas-26 ta' April 2010 (2) tidentifika, fl-Annessi II u III tagħha, il-persuni legali u naturali li għalihom japplikaw ir-restrizzjonijiet kif provduti fl-Artikolu 10 ta' dik id-Deċiżjoni, u r-Regolament (KE) Nru 194/2008 idaħħal fis-seħħ dik id-Deċiżjoni sal-punt li l-azzjoni fil-livell ta' Unjoni tkun meħtieġa. L-Annessi VI u VII tar-Regolament (KE) Nru 194/2008 għandhom għalhekk jiġu emendati b’konformità ma’ dan.
(4)
Sabiex jiġi żgurat illi l-miżuri pprovvduti f'dan ir-Regolament ikunu effettivi, dan ir-Regolament għandu jidħol fis-seħħ fil-jum tal-pubblikazzjoni tiegħu,
ADOTTAT DAN IR-REGOLAMENT:
Artikolu 1
1. L-Anness VI tar-Regolament (KE) Nru 194/2008 huwa mibdul bit-test tal-Anness I ta’ dan ir-Regolament.
2. L-Anness VII tar-Regolament (KE) Nru 194/2008 huwa mibdul bit-test tal-Anness II ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussell, l-10 ta’ Mejju 2010.

Labels: 11
5
3
18
15